**Aneks 1**

**Smjernice za aplikante za Core grantove**

Referentni broj poziva: SB BiH CG 01/22

**Pozadina:**

Albanija, Bosna i Hercegovina, Kosovo, Crna Gora, Sjeverna Makedonija i Srbija, kao zemlje korisnice projekta SMART Balkan, čine geografski region u kojem su ove zemlje povezane politički, kulturno i historijski.

Jačanje kapaciteta OCD u regiji, kroz poboljšanju saradnju civilnog društva i vlasti i kroz izgradnju regionalnih partnerstava na svim nivoima u svrhu povećanja uticaja koji građani i građanke imaju u procesima donošenja odluka će doprinjeti željenoj promjeni u stvaranju mirnih i inkluzivnih zajednica na Zapadnom Balkanu koje će promovisati održivi razvoj u svojim društvima.[[1]](#footnote-1)

SMART Balkan projekat nastoji smanjiti jaz između svih čimbenika civilnog društva i podstaknuti organizacije civilnog društva da vrate i/ili zadrže svoj fokus djelovanja koji je u skladu sa osnovnom misijom organizacije kroz alat za finansiranje djelovanja – core grant.

**Cijevi**

Opšti cilj projekta SMART Balkan je da doprinese jačanju participativnih demokratija i evroatlanstkim integracijama na Zapadnom Balkanu kroz osnaživanje organizacija civilnog društva i mreža OCD za snažniju i i aktivniju ulogu u stvaranju mirnih i inkluzivnih društava za održivi razvoj u Albaniji, Bosni i Hercegovini, Kosovu, Crnog Gori, Sjevernoj Makedoniji i Srbiji.

Očekivani rezultati projekta SMART Balkan su:

* Snažnije, održivije i dinamičnije OCD u šest zemalja regije Zapadnog Balkana
* Razvoj snažnih regionalnih partnerstava organizacija civilnog društva sa Zapadnog Balkana sa njihovim kolegama u EU
* Povećana efikasnost uticaja građana i građanki na promjene kroz OCD koje promovišu sigurnost i stabilnost i upravljanje u regiji Zapadnog Balkana
* Povećana svijest javnosti o važnosti aktivnog učešća civilnog društva u značajnim razvojnim inicijativama u regiji Zapadnog Balkana

**Tematska područja**

Core grantovi, osim finansijske podrške, organizacijama pružaju priliku da kroz prilagođene treninge i mentorsku podršku unaprijede kapacitete organizacije i osoblja, kako bi svoj strateški uticaj multiplicirali i bili korak bliže održivosti organizacije.

Ovaj pristup oslobađa OCD od pritiska kojeg kreira kratkoročno finansiranje projekata, omogućava da se OCD fokusira na prioritete korisnika i korisnica, a da pri tome slijede svoju misiju i rade na ostvarenju definisanih ciljeva. Stoga, ova vrsta granta je namijenjena organizacijama civilnog društva koje ostvaruju značajan uticaj u oblastima sigurnosti i stabilnosti i upravljanja i imaju potencijal za još veći uticaj u zajednici.

**Vremenski okvir za provedbu projekta**

Predviđen i period trajanja podrške kroz core grant je 24 mjeseca**.** Core grantovi će finansijski podržati rad organizacije civilnog društva kroz dvije uzastopne fiskalne godine.

**Finansijski okvir**

Core grantovi u okviru ovog poziva će biti dodijeljeni najmanje za 3 organizacije civilnog društva **u Bosni i Hercegovini**. Pojedinačna iznos predviđen za core grant je u rasponu od 306,000 NOK do 1,020,000 NOK (cca. 30.000 - 100.000 EUR). Veličina grantova će biti određena na osnovu kapaciteta OCD i rezultata procjene uticaja u zajednici.

**PODOBNOST APLIKANATA**

Core grantovi su namijenjeni OCD, koje su ostvarile važan uticaj u pordučjima sigurnosti i stabilnosti i/ili upravljanja i imaju potencijal za još veći uticaj u zajednici.

Da bi zadovoljili uslove za prijavu, aplikanti moraju:

* Biti pravno lice **i**
* Neprofitna organizacija **i**
* Organizacija civilnog društva (OCD) koja djeluje na jednom ili više tematskih područja koje odgovaraju ovom pozivu, sa izuzetkom vjerskih i političkih organizacija kao i lokalnih ogranaka međunarodnih organizacija **i**
* Biti osnovani u Bosni i Hercegovini i
* Imati minimalno 3 godine iskustva u područjima koja su predmet ovog poziva **i**
* Biti pretežno zagovarčki orijentisani

Pravna lica i pojedinci koji se nalaze na Konsolidovanom spisku osoba, grupa i subjekata EU koji podliježu finansijskim sankcijama EU (www.sanctionmaps.eu), Ureda za kontrolu strane imovine ("OFAC") <https://sanctionssearch.ofac.treas.gov/>, Ministarstva finansija SAD-a i na Spisku sankcija Ujedinjenog Kraljevstva [https://docs.fcdo.gov.uk/docs/UK-Sanctions-List.html nisu kvalifikovani da se prijave na ovaj pozi](https://docs.fcdo.gov.uk/docs/UK-Sanctions-List.html%20nisu%20kvalifikovani%20da%20se%20prijave%20na%20ovaj%20pozi)v.

**PROCES PRIJAVE**

Da bi se odabrale odgovarajuće organizacije za finansijsku podršku i da bi se optimizirao proces izbora, prijave za core grantove će imati dva koraka:

1. Faza odobravanja prijave - na osnovu prijava koje su podnijeli aplikanti, uključujući popunjen upitnik za samoprocjenu organizacije i drugu popratnu dokumentaciju, tim evaluatora i Komisija za selekciju grantova će izvršiti ocjenu podnesenih prijava, u skladu s kriterijima navedenim u ovim smjernicama. Rezultat ovog koraka je selekcija aplikanata koji će biti na užem spisku organizacija koje su zadovoljile kriterije i biće pozvane da učestvuju u drugoj fazi evaluacije.

Broj aplikanata koji uđu u uži izbor biće najmanje dvostruko veći od broja core grantova koji će biti dodijeljeni putem ovog poziva (tj. minimalno 6 **za Bosnu i Hercegovinu**).

1. Faza procjene uticaja – procjenitelji uticaja će izvršiti procjenu uticaja, koristeći posebno razvijen alat za ovu svrhu. To će uključivati različite metode prikupljanja i analize podataka i posjetu na licu mjesta organizaciji koja podnosi zahtjev i njenim *stakeholderima*. Procjenjivači će pripremiti Izvještaj o procjeni uticaja za svaku od OCD koje su ušle u uži izbor kako bi procjenili uticaj na njihovu zajednicu i na njihovu oblast rada.

**SPISAK POTREBNIH DOKUMENATA ZA PRIJAVU**

* Projektna prijava (Annnex 2)
* Operativni budžet za 2023. (Annex 3)
* Upitnik za samoprocjenu organizacije (Annex 4)

**PODNOŠENJE PRIJAVA**

Prijave se trebaju podnijeti online preko Grant Management Platforme, putem linka <https://gmp.smartbalkansproject.org/> , počev od 22.07.2022. do 07.08.2022. godine.

Sva pitanja vezana za ovaj Poziv se mogu poslati na adresu e-pošte grants2@smartbalkansproject.org do 15. jula 2022.

Online info sesija će biti organizovana 14.07.2022. u 14:00. Prijave za sesiju se mogu izvršiti putem linka <https://forms.microsoft.com/r/93ng333frm>

Odgovori na sva pitanja će biti objavljeni na istom mjestu gdje je objavljen i Poziv za dostavljanje ponuda (na GMP), ne kasnije od 10 dana prije isteka roka za prijave.

**VREMENSKI OKVIR JAVNOG POZIVA**

|  |  |
| --- | --- |
| **Vremenski okvir javnog poziva** | **Rok** |
| Objava Javnog poziva | 01.07.2022. |
| Online info sesija u vezi sa pozivom i procedurom prijave | 14.07.2022. |
| Pitanja u vezi sa pozivom i procedurom prijave | 15.07.2022. |
| Objava odgovora na zaprimljena pitanja u vezi sa pozivom i procedurom prijave  | 20.07.2022. |
| **Podnošenje prijava za core grantove**  | **07.08.2022.** |
| Evaluacija i procjena prijava za core grantove\* | Septembar 2022. |
| Procjena uticaja u zajednici aplikanata za core grantove\* | Oktobar 2022. |
| Objava rezultata poziva\* | Novembar 2022. |
| Potpisivanje ugovora sa odabranim korisnicima core granta\* | Decembar 2022. |

*\*Okvirni plan*

Konzorcijum partneri zadržavaju pravo da promijene vremenski okvir procesa prijave, jer period procjene može da varira u zavisnosti od broja primljenih prijava.

**KRITERIJiZA PROCJENU**

Kriteriji za procjenu su raspoređeni u naslove i podnaslove. Svaki podnaslov će dobiti ocjenu od 1 do 5 i to: 1 = vrlo loše; 2 = loše; 3 = dovoljno; 4 = dobro; 5 = vrlo dobro.

| **KRITERIJI** | **Ocjene\*** |
| --- | --- |
| **1.** | **Resursi** |  |
|  | Pouzdana tehnička infrastruktura organizacije | 5 |
|  | Snažni ljudski resursi, posvećeni misiji organizacije, specifična stručnost | 5 |
|  | Angažovanje volontera i volonterski i kratkoročnih konsultanata/tica | 5 |
|  | Raznovrsni izvori prihoda, odgovarajuća strategija prikupljanja sredstava | 5 |
| **međuzbir** | ***20*** |
| **2.** | **Relevantnost** |  |
| 2.1  | Jasna misija, vizija i strategija, snažno i posvećeno vodstvo i menadžment, spremni za saradnju i učenje | *5* |
| 2.2 | Relevantno iskustvo i planovi u najmanje jednoj od dvije oblasti SMART Balkan projekta. | 5 |
| 2.3 | Ciljne grupe, njihov broj i vrsta. Jasno definisane potrebe i ograničenja | *5* |
| **međuzbir** | ***15*** |
| **3.** | **Uticaj u zajednici** |  |
| 3.1 | Dobri odnosti sa različitim zainteresovanim stranama/sektorima | *5* |
| 3.2 | Saradnja sa drugim OCD i drugim zainteresovanim stranama kroz različite mreže | *5* |
| 3.3 | Opipljivi rezultati zagovaranja | *5* |
| **međuzbir** | ***15*** |
| **4.** | **Transparentnost** (podrazumijeva otvorenost, komunikaciju i odgovornost) |  |
| 4.1 | OCD su transparentne prema svojim partnerima i javnosti (javne informacije o misiji, viziji, rukovodstvu i osoblju organizacije, godišnji izveštaji, finansijski izveštaji, statut, proces nabavke) | *5* |
| 4.2 | Obuhvat javnosti kroz komunikacijske kanale | *5* |
| **međuzbir** | ***10*** |
| **5.** | **Potencijal za rast** |  |
| 5.1 | Jasna vizija razvoja | *5* |
| 5.2 | Strateški i operativni planovi | *5* |
| 5.3. | Realan i jasan operativni budžet | *5* |
| 5.4. | Komparativna prednost  | *5* |
| **međuzbir** | ***20*** |
| **6.** | **Program rada** |  |
| 6.1 | Jasni ciljevi zagovaranja i bogato iskustvo u zagovaračkim inicijativama. Planovi za buduće zagovaračke inicijative | *5* |
| 6.2 | Aplikant se fokusira na pitanja koja se tiču cijele zajednice i saradnju i prihvata doprinose svih zainteresovanih strana i interdisciplinarnih mreža | *5* |
| 6.3 | Organizacija ima znanje, vještine i kapacitet da dizajnira, utiče, promoviše i sprovodi promjene usmjerene na rezultate | *5* |
| 6.4 | Vrijednosti organizacije aplikanta su u potpunosti usklađene sa vrijednostima projekta SMART Balkan | *5* |
| **međuzbir** | ***20*** |
| **UKUPNI BROJ BODOVA** | **100** |

Samo prijave sa ukupnim rezultatom od minimalno 70 bodova će se razmatrati za uži krug.

Prijave sa ukupnim rezultatom za kriterij 2. Relevantnost sa manje od 9 bodova se neće biti razmatrane u užem krugu.

**PROCJENA UTICAJA – korak 2**

Na osnovu evaluacije primljenih prijava za core grantove i upitnika za samoprocjenu aplikanata, Komisija za selekciju će odlučiti o užem izboru aplikanata.

Procjenu uticaja u zajednici će izvršiti vanjski procjenitelji uticaja, koje će angažovati SMART Balkan projekat. Ovaj alat za procjenu je sveobuhvatan, praktičan i jednostavan, posebno dizajniran da pomogne OCD da definišu snage i slabosti, da imaju priliku za nezavisan i objektivan uvid, koji je neophodan za planiranje strateškog razvoja OCD.

Konačnu odluku o dodjeli core grantova i listi uspješnih aplikanata dati će Komisija za selekciju, na osnovu izvještaja o procjeni uticaja. Posebna pažnja biće posvećena balansiranju dodijeljenih projekata u obje oblasti: sigurnost i stabilnost i upravljanje.

**PRAVO NA ŽALBU**

Pravo na žalbu imaju svi neuspješni aplikanti u roku od **7 dana** od primitka *Obavijesti neuspješnom aplikantu*, putem maila grants2@smartbalkansproject.org

SMART Balkans projekt će odgovoriti na sve potencijalne žalbe u roku od **10 radnih dana** od primitka žalbe. Sva prepiska se mora obaviti pismenim putem, na engleskom i lokalnim jezicima.

1. u skladu sa implementacijom Cilja održivog razvoja 16: Promovisati mirna i inkluzivna društva za održivi razvoj, osigurati pristup pravdi za sve i izgraditi efikasne, odgovorne i inkluzivne institucije na svim nivoima [↑](#footnote-ref-1)